1.9.2022.
HR
Službeni list Europske unije
C 334/133
(20)
Borba protiv agresivnog poreznog planiranja u Uniji ključna je za: i. sprečavanje narušavanja tržišnog natjecanja među poduzećima; ii. osiguravanje pravednog postupanja prema poreznim obveznicima; i iii.
zaštitu državnih financija.
Luksemburg je malo, otvoreno gospodarstvo s velikim integriranim financijskim sektorom, što u velikoj mjeri objašnjava postojanje velikih financijskih tokova.
Međutim, ti veliki financijski tokovi odraz su i velike prisutnosti društava kojima upravljaju inozemna društva, koja se bave financiranjem unutar grupe i djelatnostima riznice.
Posebno je zabrinjavajuća činjenica da nema poreza po odbitku ili ekvivalentnih mjera u vezi s isplatama kamata i naknada za licencije u jurisdikcije s nultim ili niskim poreznim stopama osim onih zemalja koje se nalaze na Unijinu popisu nekooperativnih jurisdikcija u porezne svrhe (18).
Isplate kamata i naknada za licenciju poduzeća sa sjedištem u Luksemburgu u jurisdikcije izvan EU-a mogle bi biti predmet malog ili nikakvog oporezivanja ako ta plaćanja nisu oporezovana ili se oporezuju na niskoj razini u jurisdikciji primatelja.
Luksemburg je poduzeo određene korake u borbi protiv agresivnog poreznog planiranja.
Međutim, dosad su mjere bile ograničene i nedovoljne za rješavanje problema izlaznih plaćanja u poreznom sustavu, što bi multinacionalna poduzeća mogla iskoristiti za agresivno porezno planiranje.
(21)
U skladu s člankom 19. stavkom 3. točkom (b) Uredbe (EU) 2021/241 i kriterijem 2.2. iz Priloga V. toj uredbi plan za oporavak i otpornost sadržava opsežan skup reformi i ulaganja koji se međusobno dopunjuju, s okvirnim vremenskim rasporedom za završetak provedbe do 31. kolovoza 2026.
Njima se doprinosi svladavanju svih ili znatnog dijela gospodarskih i socijalnih izazova navedenih u preporukama za pojedinu zemlju koje je Vijeće uputilo Luksemburgu u okviru europskog semestra 2019. i 2020., uza sve preporuke za pojedinu zemlju izdane do datuma donošenja plana za oporavak i otpornost.
Ti se izazovi posebno odnose na otpornost zdrav­ stvenog sustava, uključivanje na tržište rada i ulaganja u zelenu i digitalnu tranziciju, kao i manjak cjenovno pristupačnog stanovanja te institucijsku otpornost okvira za sprečavanje pranja novca.
Plan za oporavak i otpor­ nost obuhvaća mjere za povećanje javne ponude cjenovno pristupačnog stanovanja.
Plan za oporavak i otpornost obuhvaća i ulaganja u proizvodnju energije iz obnovljivih izvora te održivi promet, što doprinosi postupnoj dekarbonizaciji gospodarstva.
Digitalne javne usluge i veliki javni istraživački i inovacijski projekt u kvantnim komunikacijskim tehnologijama potaknuli bi poslovna ulaganja i rast produktivnosti u srednjoročnom razdoblju.
Kad je riječ o sprečavanju pranja novca i suzbijanju financiranja terorizma, plan za oporavak i otpornost obuhvaća kombinaciju mjera za povećanje transparentnosti i jačanje okvira za nadzor nad pružateljima financijskih usluga.
Strategija za vještine i programi osposobljavanja utvrđeni u planu za oporavak i otpornost, uključujući namjenski cilj za starije radnike, trebali bi doprinijeti poboljšanju uključivanja na tržište rada.
(22)
Očekuje se da će provedba plana za oporavak i otpornost Luksemburga doprinijeti daljnjem napretku u zelenoj i digitalnoj tranziciji.
Mjerama potpore klimatskim ciljevima u Luksemburgu namijenjeno je 61 % ukupnih sredstava dodijeljenih u okviru plana za oporavak i otpornost, dok je mjerama potpore digitalnim ciljevima namijenjeno 32 % ukupnih sredstava dodijeljenih u okviru plana za oporavak i otpornost.
Potpuna provedba plana za oporavak i otpornost, u skladu s dogovorenim relevantnim ključnim etapama i ciljnim vrijednostima, pomoći će Luksemburgu da se brzo oporavi od posljedica krize uzrokovane bolešću COVID-19, uz istodobno jačanje otpornosti.
Sustavno uključivanje socijalnih partnera i drugih relevantnih dionika i dalje je važno za uspješnu provedbu plana za oporavak i otpornost, kao i drugih ekonomskih politika i politika zapošljavanja izvan okvira plana za oporavak i otpornost, kako bi se osigurala opća odgovornost za cjelokupni program politike.
(23)
Luksemburg još nije formalno dostavio sporazum o partnerstvu ni druge programe kohezijske politike predviđene u Uredbi (EU) 2021/1060 Europskog parlamenta i Vijeća (19).
U skladu s Uredbom (EU) 2021/1060 Luksemburg u obzir treba uzeti relevantne preporuke za pojedinu zemlju pri programiranju fondova kohezijske politike za razdoblje 2021.–2027.
To je preduvjet za poboljšanje učinkovitosti i maksimalno povećanje dodane vrijednosti financijske potpore koju će primiti iz fondova kohezijske politike, uz istodobno promicanje koordinacije, komple­ mentarnosti i koherentnosti između tih fondova kohezijske politike i drugih instrumenata i fondova Unije.
Uspješna provedba Mehanizma za oporavak i otpornost i programa kohezijske politike ovisi i o uklanjanju prepreka ulaganjima radi potpore zelenoj i digitalnoj tranziciji i uravnoteženom teritorijalnom razvoju.
(18) Zaključci Vijeća od 24. veljače 2022. o revidiranom EU-ovu popisu nekooperativnih jurisdikcija u porezne svrhe (SL C 103, 3.2.2022., str. 1.).
(19) Uredba (EU) 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021., str. 159.).